Γκουστάβο Μπονάτο

Ο **Γκουστάβο Μπονάτο**, ή **Γκουσταβάο** (πορτογαλικά: Gustavo Bonatto, 2 Ιανουαρίου 1986, Κασίας ντο Σουλ) είναι Βραζιλιάνος διεθνής πετοσφαιριστής, ο οποίος αγωνίζεται στη θέση του κεντρικού.

## Καριέρα
Ο Γκουστάβο Μπονάτο ξεκίνησε την σταδιοδρομία του στο βόλεϊ το 2002 από την ομάδα του Πανεπιστημίου της γενέτειράς του Κασίας ντο Σουλ, που εκείνη την περίοδο (2002-03) υποβιβάστηκε από την Εθνική κατηγορία (Σουπερλίγκα) του πρωταθλήματος Βραζιλίας. Το 2003 με τον Μπονάτο στο δυναμικό της κέρδισε την άνοδο ως πρωταθλήτρια της Λίγκα Νασιονάλ (Β΄ επίπεδο), και συμμετείχε και πάλι στο Εθνικό Πρωτάθλημα 2003-04, που διεξάγεται την ίδια περίοδο αμέσως μετά το πρωτάθλημα της Λίγκα Νασιονάλ.

Ο Γκουσταβάο, όπως είναι γνωστός στη Βραζιλία, συνέχισε να αγωνίζεται με ομάδες που συμμετείχαν στη Σουπερλίγκα της πατρίδας του, οι οποίες ταυτόχρονα αγωνίζονται και σε τοπικά πρωταθλήματα της τεράστιας αυτής χώρας. Έως το 2021 που αναχώρησε για την Ευρώπη είχε κατακτήσει το Πρωτάθλημα Καταρινένσε (περιφέρεια Σάντα Καταρίνα) το 2007 με την Ουνισούλ Ζοϊνβίλε, το Πρωτάθλημα Παουλίστα (περιφέρεια Σάο Πάολο) το 2009 με τη ΣΕΣΙ Σάο Πάολο και το Πρωτάθλημα Καριόκα (περιφέρεια Ρίο ντε Τζανέιρο) το 2019 με τη Ρίο ντε Τζανειρο Β.Κ. Στα εθνικά πρωταθλήματα Βραζιλίας αναδείχθηκε τρεις φορές καλύτερος μπλοκέρ, τις περιόδους 2008-09, 2011-12 και 2013-14, παρότι η ομάδα του δεν είχε αναδειχθεί πρωταθλήτρια. Ενδιάμεσα την περίοδο 2016-17 είχε αγωνιστεί με την αργεντίνικη ΟΥ.Π.Κ.Ν. Σαν Χουάν, με την οποία συμμετείχε στο Παγκόσμιο κύπελλο συλλόγων, κατέκτησε το χάλκινο μετάλλιο στο Πρωτάθλημα συλλόγων Νοτίου Αμερικής και τη 2η θέση στο πρωτάθλημα Αργεντινής, στο οποίο αναδείχθηκε καλύτερος κεντρικος.

Τον Αύγουστο του 2021 έκανε για πρώτη φορά το υπερατλαντικό ταξίδι για την ισχυρή δευτεραθλήτρια Βελγίου Β.Κ. Μασέικ (πρώην Νόλικο), με την οποία αγωνίστηκε στο Τσάμπιονς Λιγκ και επίσης κατέκτησε την 3η θέση στο βελγικό πρωτάθλημα. Το Καλοκαίρι του 2022 επέστρεψε στην πατρίδα του για τη Ζοϊνβίλε Βόλεϊ, στην οποία αγωνίστηκε μέχρι τη λήξη του πρωταθλήματος της Σούπερλίγκα C.
Τον Ιανουάριο του 2023 ο πανύψηλος Βραζιλιάνος υπέγραψε στον Ολυμπιακό Πειραιώς, για να τον ενισχύσει κυρίως ως πέμπτος ξένος στο Τσάλεντζ Καπ 2023. Ο Γκουσταβάο εκπλήρωσε και με το παραπάνω την αποστολή του, αφού συνέβαλε αποφασιστικά στην κατάκτηση από τους ερυθρόλευκους του ευρωπαϊκού τροπαίου, που ταυτόχρονα υπήρξε ίσως ο σπουδαιότερος από τους τίτλους στην καριέρα του Βραζιλιάνου κεντρικού. Με τους ερυθρόλευκους γεύτηκε επίσης τη χαρά της κατάκτησης του Πρωταθλήματος Ελλάδας 2022-23.

Το συμβόλαιο του Μπονάτο ανανεώθηκε για την περιοδο 2023-24, κατά την οποία είχε μεγαλύτερη συμμετοχή και στις εγχώριες διοργανώσεις και κατά την οποία ο Γκουσταβάο κατέκτησε το Κύπελλο και το Πρωτάθλημα Ελλάδας. Μετά τη λήξη εκείνης της περιόδου ο σπουδαίος κεντρικός αποχώρησε από τον Ολυμπιακό, και η διοίκηση των ερυθρολεύκων αποχαιρέτησε τον «γελαστό γίγαντα» από τη Βραζιλία με την ακόλουθη ανακοίνωση:

«*Τον Ιανουάριο του 2023, στα μέσα της σεζόν 2022-23, "πάτησε" στο κλειστό του Ρέντη «Μ. Μερκούρη» ένας "γίγαντας" από τη Βραζιλία. Ο Γκουστάβο Μπονάτο, με ύψος 2,15μ., μετακόμισε στον Ολυμπιακό με μία μεγάλη καριέρα στις αποσκευές του και έναν στόχο: το ευρωπαϊκό. Και τα κατάφερε! Πραγματοποιώντας σπουδαία ματς, ο Βραζιλιάνος κεντρικός πρόσφερε τα μέγιστα στην ιστορική κατάκτηση του Challenge Cup, του τρίτου ευρωπαϊκού στο βόλεϊ Ανδρών του συλλόγου.<br>
*Για σχεδόν δύο χρόνια, ο Γκουσταβάο σήκωσε «τείχος» στον «ερυθρόλευκο» φιλέ και παράλληλα, τέσσερις τίτλους, το Challenge Cup, δύο πρωταθλήματα Ελλάδας και ένα Κύπελλο!
*Ο «Γκους» λάτρεψε τον Ολυμπιακό, την Ελλάδα και τον Πειραιά, το ίδιο και η όμορφη οικογένειά του. Και ο κόσμος του Θρύλου εκτίμησε την προσφορά του Γκουσταβάο, το πάθος και την προσωπικότητά του. Πάντα χαμογελαστός, ευγενικός και... ένας από εμάς!<br>
*Γκους», σε ευχαριστούμε για όλα, καλή τύχη στη ζωή και την καριέρα σου!*»
== Διεθνής καριέρα ==
Ο Γκουστάβο Μπονάτο έχει μια αξιόλογη καριέρα και με την Εθνική Βραζιλίας. Το 2008 συμμετείχε με το αντιπροσωπευτικό συγκρότημα στην τελευταία διοργάνωση του Πρωταθλήματος Αμερικής (Copa América), στο οποίο κατέκτησε το Ασημένιο μετάλλιο. Στο Παν-Αμερικανικό Πρωτάθλημα 2010 (Copa Pan-Americana), στο οποίο η Βραζιλία κατέλαβε την 4η θέση, αναδείχθηκε καλύτερος μπλοκέρ. Το 2011 ήταν βασικό στέλεχος της Εθνικής Βραζιλίας στην Θερινή [[Πανεπιστημιάδα]] στο [[Σεντσέν]] της Κίνας, στο οποίο οι «καριόκας» κατέκτησαν το χάλκινο μετάλλιο.  Ήταν επίσης βασικό στέλεχος της Βραζιλίας στην 4η θέση που κατέλαβε στο Παν-Αμερικανικό Πρωτάθλημα του 2012. Η μεγαλύτερη όμως επιτυχία του με την εθνική ομάδα της πατρίδας του ήταν αναμφίβολα το ασημένιο μετάλλιο στην Παγκόσμια Λίγκα του 2014, όπου καταγράφηκε και η τελευταία του εμφάνιση με την Εθνική Βραζιλίας σε μεγάλη διοργάνωση.

== Διεθνείς τίτλοι - Διακρίσεις ==
*'Παγκόσμια Λίγκα**
*  2014: [[Φλωρεντία]], Ιταλία
**Πρωτάθλημα Αμερικής**
*  2008: [[Κουιαμπά]], Βραζιλία
**Θερινή Πανεπιστημιάδα**
*  2011: [[Σεντσέν]], Κίνα

== Συλλογικοί τίτλοι - Διακρίσεις ==
=== Διεθνείς διοργανώσεις ===
**Τσάλεντζ Καπ
*  2023 (Ολυμπιακός Πειραιως)

**Πρωτάθλημα συλλόγων Νοτίου Αμερικής**
*  2016 (ΟΥ.Π.Κ.Ν. Σαν Χουάν)

### Εθνικά Πρωταθλήματα
** 2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης ανδρών VolleyLeague 2022-2023|2022-23]], [[Πρωτάθλημα πετοσφαίρισης ανδρών VolleyLeague 2023-2024|2023-24]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**Πρωτάθλημα Βραζιλίας**
***2η Θέση**: 2017-18, 2018-19 (ΣΕΣΙ Σάο Πάολο), 2020-21 (Μίνας Γκεράις Μπέλο Οριζόντε)
* **1 Πρωτάθλημα B΄ Κατηγορίας (Λίγκα Νασιονάλ)**: 2003 (Πανεπιστήμιο Κασίας ντο Σουλ)
* **1 Πρωτάθλημα Καταρινένσε (Σάντα Καταρίνα)**: 2007-08 (Ουνισούλ Ζοϊνβίλε)
* **1 Πρωτάθλημα Παουλίστα (Σάο Πάολο)**: 2009-10 (ΣΕΣΙ Σάο Πάολο)
* **1 Πρωτάθλημα Καριόκα (Ρίο ντε Τζανέιρο)**: 2019 (Ρίο ντε Τζανέιρο Β.Κ.)

**Πρωτάθλημα Αργεντινής**
* **2η θέση**: 2016-17 (ΟΥ.Π.Κ.Ν. Σαν Χουάν)

=== Εθνικά Κύπελλα ===
**1 Κύπελλο Ελλάδας
* 2024 (Ολυμπιακός Πειραιώς)

**1 Σούπερ Καπ Αργεντινής**
* 2017 (ΟΥ.Π.Κ.Ν. Σαν Χουάν)

**1 Σούπερ Καπ Βραζιλίας**
* 2019 (ΣΕΣΙ Σάο Πάολο)
**Κύπελλο Βραζιλίας**
* **2η θέση**: 2014-15 (Ρενάτα Καμπίνας), 2017-18 (ΣΕΣΙ Σάο Πάολο)

**[[Σούπερ Καπ Ελλάδας πετοσφαίρισης Ανδρών|Σούπερ Καπ Ελλάδας]]
* **2η θέση''': 2023 (Ολυμπιακός Πειραιως)

## Ατομικές διακρίσεις
* Παν-Αμερικανικό Πρωτάθλημα 2010: (Σαν Χουάν - Πουέρτο Ρίκο) Καλύτερος μπλοκέρ
* Πρωτάθλημα Βραζιλίας 2008-09: Καλύτερος μπλοκέρ
* Πρωτάθλημα Βραζιλίας 2011-12: Καλύτερος μπλοκέρ
* Πρωτάθλημα Βραζιλίας 2013-14: Καλύτερος μπλοκέρ
* Πρωτάθλημα Αργεντινής 2016-17: Καλύτερος μπλοκέρ

## Παραπομπές


## Εξωτερικοί σύνδεσμοι - Πηγές
* Γκουστάβο Μπονάτο: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Γκουστάβο Μπονάτο: Παρουσίαση - Ομάδες - Αγώνες - Στατιστικά globalsportsarchive.com
* Γκουστάβο Μπονάτο - Προσωπικά στοιχεία www.fivb.org 
* Γκουστάβο Μπονάτο: Ατομικά στοιχεία - Ομάδες www.volleyleague.gr
* Γκουστάβο Μπονάτο: Ευρωπαϊκή παρουσία www-old.cev.eu
* Τείχος-Γκουσταβάο: Ποιος είναι ο Βραζιλιάνος «κεντρικός» που υπογράφει στον Ολυμπιακό… (vid)  sportlive.gr
*  www.geraldomaciel.com
*  www.voleibrasilkirin.com 
* Γκουστάβο Μπονάτο: Ευρωπαϊκά Κύπελλα championsleague.cev.eu 

Κατηγορία:Βραζιλιάνοι πετοσφαιριστές
Κατηγορία:Πετοσφαιριστές ΟΣΦΠ